रेडपाण्डा संरक्षणमा स्थानीय चासो
आफ्नै गोठपात लिने जंगलमा विश्वको दुर्लभ वन्यजन्तु रेडपाण्डा(हाब्रे) फेला परेपछि उत्तरी भेगका तिप्लिङ्गका बासिन्दाहरु संरक्षणमा चासो लिएका छन् । गत असोज र माघ महिनामा रेडपाण्डा नेटवर्कको प्राविधिक समुहले धादिङको उत्तरी वस्ती तिप्लिङ्ग लगायतका जंगलमा विश्वकै लोपोन्मुख रेडपाण्डाको वासस्थान रहेको जैविक रुपले पुष्टि  गरेको थियो । 
धादिङ — आफ्नै गोठपात लिने जंगलमा विश्वको दुर्लभ वन्यजन्तु रेडपाण्डा(हाब्रे) फेला परेपछि उत्तरी भेगका तिप्लिङ्गका बासिन्दाहरु संरक्षणमा चासो लिएका छन् । गत असोज र माघ महिनामा रेडपाण्डा नेटवर्कको प्राविधिक समुहले धादिङको उत्तरी वस्ती तिप्लिङ्ग लगायतका जंगलमा विश्वकै लोपोन्मुख रेडपाण्डाको वासस्थान रहेको जैविक रुपले पुष्टि गरेको थियो ।  सन्तुलित पारिस्थितिक प्रणालीको सूचक मानिने, अति नै लजालु तथा मनमोहक स्वभावको स्तनधारी वन्यजन्तु रेडपाण्डाको वासस्थान रहेको उत्तरी भेगमा रेडपाण्डा फेला परेपछि स्थानीयवासीहरुले संरक्षणका लागि स्थानिय समुहहरु समेत गठन गरेका छन् । धादिङका मध्य र उत्तरी भेगका ७ गाविसहरुमा अध्ययनमा खटिएको विज्ञ टोलीले तिप्लिङ्ग–९, लिङ्गजो गाँउको सिरान ३३ सय मिटर उचाईको निगालो रहेको लालीगुराँस, गोव्रे सल्ला आदि मिश्रित जंगलमा लोपोन्मुख वन्यजन्तु रेडपाण्डा फेला पारेको हो ।देशका विभिन्न जिल्लामा रेडपाण्डा अध्ययन गरेका वातावरणविद तथा अनुसन्धानकर्ता मनोज भट्टको नेतृत्वमा, सुदिप भण्डारी युवा रेडपाण्डा अध्ययनकर्ता कल्याण दाहाल लगायतको समुहले रेडपाण्डा अध्ययन गरि फेला पारेको हो । टोलीले गत असोज ११ गते देखि वसेरी, फुलखर्क, रीगाँउ, लापा, सेर्तुङ्ग, झार्लाङ्ग र तिब्बतसँग सीमाना जोडिएको तिप्लिङ्ग गाविसका जंगलहरुमा अध्ययन गरेको थियो ।स्थानीय तामाङ र घले भाषामा होप भनिने हाब्रे तिप्लिङको लिङ्गजो गाँउ नजिकको म्यान्चेत चिप्रा र नाचेत खर्क नजिकको जंगलमा भेटिएपछि रेडपाण्डा पाइने जिल्ला २५ पुगेको रेड पाण्डा नेटवर्कले जनाएको छ ।हाब्रेको बसोबास भएको पुष्टि भएपछि गत हप्ता ,सेर्तुङ र तिप्लिङ गा.वि.स. का विभिन्न स्थानमा समुदाय र विद्यलाय स्तरमा संरक्षणको लागि जनचेतनामुलक कार्यक्रम गरिएको थियो । कार्यक्रममा हाब्रेको महत्व अहिलेको अवस्था, संरक्षण गर्नुपर्ने आवश्यकता, चोरी निकाशी गरेमा हुने कानुनी कारवाहीको विषयमा जानकारी शिक्षक र बिद्यार्थीहरुलाई जानकारी गराइएको रेडपाण्डा नेटवर्कका अध्ययनकर्ता सुदिप भण्डारीले बताए ।रेडपाण्डा भेटिएपछि स्थानीयस्तरमा सामुदायिक वन गठन गरी वन तथा रेडपाण्डा लगायत अन्य वन्यजन्तु संरक्षण लाग्न स्थानियले चासो देखाएका छन । आफ्नो जङगलमा हाब्रेको उपस्थिति रहेको खबरले तिप्लिङ लिङ्गजोका स्थानियवासी समेत निकै खुशी भएका छन ।हिमाली बस्तिका रुपमा चिनिएको धादिङ जिल्लाको उतरी भेगको प्राकृतिक सौन्दर्य तामाङ संस्कृति वन्यजन्तु तथा रुवीको आर्कषणलाई प्रचार गरेर पर्यटनको विकास गर्ने सकिने अवस्था रहेको वन्यजन्तु संरक्षणकै लागि स्थापना गरिएको उच्चपहाडी क्षेत्र संरक्षण अभियानका अध्यक्ष डेभिड घले बताउँछन् । जिल्ला विकास समिति धादिङले रेडपाण्डा लगायतका वन्यजन्तु संरक्षणका लागि चालु आर्थिक वर्षमा २ लाख रकम विनियोजन गरेको छ । जिल्लाको उत्तरी भेगमा पर्यटन मन्त्रालय अन्र्तगत रुवी भ्याली कार्यक्रम अन्तरगत पर्यटकिय पदमार्गको कार्यक्रम संचालन छ । यस भेगमा रेडपाण्डा फेला परेपछि संरक्षण लगायतका कार्यक्रम संगै पर्यटन विकासमा महत्वपुर्ण भुमिका खेल्ने गणेश हिमाल विकास समितीका अध्यक्ष कुलवहादुर तामाङ्गले बताए ।